รบกวนถามครับริมฝี ปาก ผมเเตก เนื่องจากอากาศร้อนแห้ง ที่ ออสเตรเลีย ตอนนี้แผลขยายเป็นวงกลม เท่าหน้าตัดดินสอ เป็นมา 1 เดือนเเล้วครับ ช่วงนี้ มีเมือกใสคลุมแผลตอน บางครั้งถ้าแผลแห้ง จะเป็นเมือกสีออกเหลืองแทนครับ การใช้ชีวิตช่วงหนึ่งเดือน ผมทำงานฟาร์มที่ ออสเตรเลียครับ หลายครั้งดื่มน้ำจากขวดไม่สะอาด. หรือ ใช่ขวดนำ้เดิมหลายวัน ทำงาน 7. วันครับวันละ 10+ ชม นอนเฉลี่ย 6-7 ชม ต่อวันครับ ) ที่ ออสเตรเลีย ให้ยา Apo-Cephalexin 500mg 20 capsules ทานครั้งละ 2 เม็ด สอง ครั้ง เป็นเวลา 5 วัน ไม่ดีขึ้นครับใช้เวลาพอวรเลย ขอบมากๆ ครับ
สวัสดีค่ะ สาเหตุของการเกิดริมฝีปากแตกมานานเกือบเดือน อาจเกิดจาก1. ริมฝีปากที่แห้ง จาก- อากาศที่แห้ง มีลมพัดแรง ทำให้ริมฝีปากขาดความชุ่มชื้น- การดื่มน้ำน้อย ร่างกายขาดน้ำ- การเลียริมฝีปากบ่อยๆ- อายุมาก2. การระคายเคืองจากสารเคมีต่างๆ เช่น จากลิปมัน ยาสีฟัน น้ำยาบ้วนปาก เป็นต้น3. ภูมิแพ้ผิวหนัง4. ผลข้างเคียงจากการใช้ยาบางชนิด เช่น ยารักษาโรคซึมเศร้า ยารักษาความดันโลหิตสูง ยาแก้แพ้ ยาลดน้ำมูก เป็นต้น รวมถึงผลข้างเคียงจากการได้รับยาเคมีบำบัดและฉายรังสีรักษา5. การสูบบุหรี่ในเบื้องต้น ควรพยายามดื่มน้ำเปล่ามากๆ โดยเฉพาะหากอากาศร้อน ก็ยิ่งต้องดื่มบ่อยๆ พยายามหาน้ำสะอาดดื่ม และหลีกเลี่ยงการอยู่ในที่ที่มีลมแรง อาจใช้ผ้าปิดปากปิดจมูกป้องกันไว้ เพื่อช่วยลดการสูญเสียน้ำจากริมฝีปาก ไม่เลียหรือเม้มริมฝีปากบ่อยๆ หลังจากทานอาหารเสร็จควรบ้วนปากรวมถึงริมฝีปากด้วย สำหรับลิปบาล์มหรือลิปมัน ควรใช้เมื่อปากแห้งมากเท่านั้น และควรเลือกชนิดที่ไม่ผสมสี น้ำหอม สารกันเสีย หลีกเลี่ยงการใช้ยาสีฟันและน้ำยาบ้วนปากที่รุนแรง ไม่สูบบุหรี่ เป็นต้นและหากปากแตกจนเป็นแผล แล้วมีน้ำเหลืองหรือสะเก็ดคลุม ก็ไม่ควรไปแกะออก เพราะอาจเกิดการติดเชื้อแทรกซ้อนได้ ให้ใช้ผ้าสะอาด หรือสำลีชุบน้ำเกลือสำหรับล้างแผลเช็ดออกสำหรับยา Apo-Cephalexin เป็นยาปฏิชีวนะฆ่าเชื้อ ดังนั้น หากแผลปากแตกไม่ได้เกิดจากการติดเชื้อ การทานยาดังกล่าวย่อมไม่ได้ทำให้ดีขึ้นค่ะ ซึ่งหากเป็นแผลที่ติดเชื้อ ก็จะต้องมีอาการปวด บวม แดง มีน้ำเหลืองหรือหนองซึมออกมาค่ะหากได้ลองปฏิบัติตัวดังกล่าวแล้ว ปากยังคงแตกอยู่ แนะนำควรกลับไปพบแพทย์เพื่อวินิจฉัยถึงสาเหตุต่อไปค่ะ